
Žmonės dažnai klausia, kiek kainuoja šis aplinkraštis. Jis duodamas NEMOKAMAI, 
nes už jį moka šv. Juozapas. Vis dėlto šv. Juozapas visuomet ieško žmonių, kurie jam 
padėtų plėsti Jėzaus karalystę įvairiausiais būdais: materialine pagalba, platindami 
religinę literatūrą, malda ar kitais gerais darbais. Kad šventasis Dievo Sūnaus 
Globėjas galėtų toliau tęsti savo didį darbą, reikia kiekvieno žmogaus atsiliepimo į jo 
kvietimą. 


Mieli Tradicijos draugai, 


Paskutiniame Aplinkraštyje mes užėmėme aiškią poziciją dėl 
dabartinės Bažnyčios krizės. Gal todėl gavome nemažai atsiliepimų. 
Visuomet džiaugiamės jais, kadangi iš jų sužinome skaitytojų mintis 
ir galime atsakyti į jų klausimus. 

Norėtume trumpai panagrinėti kai kuriuos prieštaravimus. 
Teigiama: „Svarbiausia yra meilė. Žodžiai skaldo. Jeigu mes 
kalbame apie krizę, atsiranda nereikalingi ar nevaisingi susidūrimai. 
Būtų geriau tylėti apie tuos dalykus, kurie dabar vyksta Bažnyčioje, o 
suburti žmones maldai ir atgailai, kuri pakeltų jų dvasią. “ 

Pabandysime atsakyti į tai. 


„Svarbiausia yra meilė. “ 


Be abejo Dievas yra meilė (1 Jn 4, 16) ir be meilės visi geri 
darbai praranda savo vertę (plg. 1 Kor 13). Bet meilė siekia artimui 
gero. Aukščiausiasis gėris, kurio turėtume linkėti artimui, yra jo 
sielos išganymas. Sielų išganymui reikia tikro tikėjimo. Todėl tikra 
meilė reikalauja ginti tikrą tikėjimą ir kovoti su klaida, kuri yra 
šėtono — melo tėvo — išradimas sieloms pražudyti. Todėl ne tik 
leidžiama ginti tikėjimą ir atskleisti Bažnyčios priešų planus, tai yra 
tiesioginė meilės pareiga. 


„Žodžiai tik skaldo.“ 


Šis teiginys galioja tik diskusijoms dėl neesminių dalykų arba 
dėl klausimų, į kuriuos neįmanoma rasti atsakymo. Bet to negalima 
sakyti tada, kai kalbama apie tikėjimo tiesą ir jos gynimą. Tą aiškiai 
rodo visos Evangelijos ir Apaštalų laiškai. Jeigu žodžiai tik skaldo ir 
dėl to reikėtų vengti diskusijų, kodėl tada mūsų Viešpats ginčijosi su 
fariziejais? Tada Jis turėjo sakyti: Mes turime mylėti vieni kitus, o ne 
ginčytis, noriu jums skelbti tik malonius dalykus. Bet Jis prisipažino 
esąs Dievo Sūnus ir Mesijas ir dėl to buvo nukryžiuotas (t. y. Jis buvo 
baisiausios nuodėmės — dievažudystės — priežastis). Kristus galėjo 
sakyti: Nėra taip svarbu, kuo jūs tikite, svarbu, kad mylite vieni kitus. 
Bet Jis kalbėjo priešingai: „Kas įtikės ir pasikrikštys, bus išgelbėtas, 


3 


o kas netikės, bus pasmerktas“ (Mk 16, 16). Kai žydai, išgirdę Jo 
žodžius apie Eucharistiją, pasitraukė sakydami „Kieti jo žodžiai, kas 
gali jų klausytis!“ (Jn 6, 60), Jis nebandė sušvelninti savo mokslo, 
bet kreipėsi į apaštalus klausdamas: „Gal ir jūs norite pasitraukti?“ 
(Jn 6, 68). Maža to, Kristus pranašavo, kad Jis bus susiskaldymo 
priežastis: „Nemanykite, jog aš atėjęs nešti žemei ramybės. Aš atėjau 
nešti ne ramybės, o kalavijo. Atėjau sukiršinti sūnaus prieš tėvą, 
dukters prieš motiną ir marčios prieš anytą. Žmogaus namiškiai taps 
jam priešais. Kas myli tėvą ar motiną labiau negu mane — nevertas 
manęs. Kas myli sūnų ar dukterį labiau negu mane - nevertas manęs. 
Kas neima savo kryžiaus ir neseka paskui mane — nevertas manęs. 
Kas išsaugo savo gyvybę, praras ją, o kas praranda savo gyvybę dėl 
manęs — atras ją“ (Mt 10, 34—39). Toks pat „kietumas“ būdingas 
apaštalams: „Bet nors ir mes patys ar angelas iš dangaus imtų jums 
skelbti kitokią evangeliją, negu esame jums paskelbę — tebūnie 
prakeiktas! Kaip anksčiau sakėme, taip dabar sakau dar kartą: jei 
kas jums skelbia kitokią evangeliją, negu esate priėmę, — tebūnie 
prakeiktas!“ (Gal 1, 8-9). Arba: „Po pasaulį pasklido daug 
suvedžiotojų, kurie nepripažįsta, kad Jėzus Kristus yra atėjęs kūne. O 
toks žmogus yra apgavikas ir antikristas. Žiūrėkite, kad 
nepražudytumėte, ką esate nuveikę, bet kad gautumėte visą 
užmokestį. Kas tik peržengia ribą ir nesilaiko Kristaus mokslo, neturi 
Dievo. Kas laikosi mokslo, tas turi ir Tėvą, ir Sūnų. Jei kas ateina 
pas jus ir neatsineša šitokio mokslo, to nepriimkite į namus ir 
nesveikinkite, nes kas jį sveikina, dalyvauja jo piktuose darbuose“ 
(2 Jn 7-11). Galėtume pateikti dar daug citatų. 


„Vietoj kalbų apie Bažnyčios krizę ir ginčų dėl tiesos reikėtų 
raginti žmones atgailauti ir melstis. “ 


Bet yra neįmanoma atgailauti nežinant, kodėl reikia tą daryti? 
„Ir jeigu trimitas duotų neaiškų garsą, kas rengtųsi į mūšį?“ 
(1 Kor 14, 8). Atgailos priežastis yra Bažnyčios krizė ir dvasininkų 
padėtis, apie kurią ne kartą kalbėjo Švč. Mergelė Marija (La Salete, 
Fatimoje). Iš to kyla atkritimas nuo tikėjimo ir amoralumas. Žmonės 
atgailaus tik tada, jeigu tą supras. Todėl turime apie tai kalbėti, 
kartais garsiai ir nemaloniai, ir kelti į šviesą tai, kas uždengta. 

Velnio taktika yra veikti slaptai ir liepti kitiems nekalbėti apie jo 
klastą. Tada gerieji užmiega, kadangi viskas atrodo gerai. Ir tas, 
kuris miega, nenori būti žadinamas. Niekas nenori girdėti 
nemalonios tiesos. Pažadinti gali tik tas, kuris vadina tiesą tiesa, 0 
melą melu, ir apie tai kuo garsiau kalba. Nemaloniausia tiesa 
šiandien yra ta, kad Bažnyčia puolama ne tik iš išorės: ji griaunama 
iš vidaus užėmus svarbiausias vietas hierarchijoje. Savaime 
suprantama, kad Bažnyčios priešai to neprisipažįsta ir tuos, kurie 
nuplėšia jų kaukę, vadina sektantais ir visa ko kaltininkais. 

Įrodymas: kur yra vyskupai ir dvasininkai, kurie ragina 
atgailauti? Šiandien vyskupai kalba apie taiką, aplinkosaugą, 
demokratiją, ekonomiką, ekumenizmą, bet ne apie atsivertimą į 
vienintelę Kristaus Bažnyčią, ne apie Kristaus karalystę, dangų ir 
pragarą, ne apie atgailos būtinumą. Jie nebesipriešina šiai antikristo 
pasaulinei tvarkai. Ar jie nelaisvi? Kodėl? 


Niekas nepaneigs, kad tikėjimo kova negalima be meilės, be 
dvasinio gyvenimo. Kas abejoja, kad tai mums svarbu, tegu skaito 
mūsų išleistas knygas, dalyvauja rekolekcijose arba klauso 
pamokslų. 

Kad Šv. Dvasia suteiktų mums visiems savo malonę ir šviesą ir 
saugotų ne tik nuo puikybės, bet ir nuo bailumo, klaidingo 
taikingumo ir tinginystės kovoje. 


Jūsų Kristuje 


Kun. Josef Persie 


Ar naujosios Mišios teisėtos! 


Popiežius Paulius VI 1969 m. balandžio 3 d. išleido apaštalinę 
konstituciją Missale Romanum, kuri, kaip manoma, paskleidė Novus 
Ordo Missae; bet ar tas aktas buvo teisėtas? 

Universae Ecclesiae — neseniai išėjusi instrukcija, teikianti tam 
tikrų vertingų paaiškinimų prieš ketverius metus pasirodžiusiam 
apaštaliniam laiškui Summorum Pontificum, kuris suteikė laisvę Visų 
Laikų Mišioms. Popiežius nori, kad Mišioms Bažnyčioje šiandien 
būtų suteikta visiška teisė, kad jos nebūtų ištremtos, kaip buvo per 
pastaruosius ketverius metus visagalių vyskupų konferencijų diktatu, 
atskleidžiančiu gana neapibrėžtą katalikiško klusnumo koncepciją. 
Laikas parodys, ar jie laikysis Romos reikalavimų ar ir toliau elgsis 
taip, kaip iki šiol. Čia norėtume plačiau paaiškinti tik 19 punktą, 
kuriame teigiama: 

„Tikintieji, kurie prašo ekstraordinarinės formos šventimo, 
negali priklausyti grupėms, kurios neigia šv. Mišių ar sakramentų, 
švenčiamų ordinarine forma, galiojimą ir leistinumą, ar kurios 
priešinasi Romos popiežiui kaip aukščiausiajam visuotinės 
Bažnyčios Ganytojui, ir teikti joms paramą.“ 

Tad instrukcija yra nukreipta prieš bet kurią tikinčiųjų grupę, 
ištikimą Visų Laikų Mišių doktrinai, net jei ji iš esmės pripažįsta, kad 
naujosios Mišios yra galiojančios. Gal nieko naujo po Romos saule, 
bet šis dokumentas suteikia mums progą panagrinėti priežastis, kodėl 
arkivyskupas Lefebvre visada įrodinėjo 1969 m. liturginės 
revoliucijos neteisėtumą. Mes tai atskleisime trejopu būdu pagal 
didėjančią svarbą: legaliu aspektu, istoriniu ir dogmatiniu 
kontekstais. 


A. Naujųjų Mišių teisėtumas 


Įstatymas yra teisėtas tik tada, kai jį tinkamai paskelbia teisėtai 
sudaryta valdžia. Bet prie šios sąlygos reikia pridėti kitą, kuri yra 


! „Is the new mass legit?“, Šv. Pijaus X kunigų brolijos interneto svetainė JAV, 
WWW.SSpxX.Org. 


svarbiausia ir esminė kuriant įstatymą — jis turi tarnauti visų 
gerovei!! Kaip tik šiuo atžvilgiu Novus Ordo Missae (naujosios 
Mišios, sutr. NOM) turi didžiausių trūkumų, kaip jas paskleidimo 
metu įvertino ne kas kitas, o patys kardinolai Ottaviani ir Bacci: 

„Aišku, kad Novus Ordo nenumatyta išreikšti tokio tikėjimo, 
kokio mokė Tridento Susirinkimas [...]. Tiek savo visuma, tiek 
detalėmis jos rodo stebinantį nutolimą nuo katalikiškų Mišių 
teologijos, suformuluotos Tridento Susirinkimo 22-ojoje sesijoje. 
Tuo metu aiškiai nustatyti apeigų kanonai tapo neįveikiama kliūtimi 
bet kokiai erezija, kuri galėtų pasikėsinti į paslapties 
neliečiamumą.“ 

Teisėtumo aspektas čia nepaliečia klausimo apie tradicinių 
Mišių uždraudimą, nes jų nuolatinis egzistavimas buvo pagrįstas ne 
tik naujojo kodekso bendrosiomis normomis (20 kan.), bet ir atvirai 
pripažintas Benedikto XVI laiške Summorum Pontificum. Mes 
norime panagrinėti legalumo aspektą, susijusį su NOM išplatinimo 
teisėtumu. Čia mes esame labai skolingi Itineraires, Jeano Madirano 
žurnalui, kuris buvo Tradicijos balsas Prancūzijoje daug metų prieš 
liturginę reformą. 

Mes turime panagrinėti apaštalinę konstituciją  Missale 
Romanum (1969 m. balandžio 3 d.), kuri, kaip spėjama, platino 
NOM“. Didesnėje dokumento dalyje aprašomos naujovės, o 
paskutinėje dalyje aiškiai nepasakyta, ką popiežius įsako, draudžia ar 
pripažįsta. Kalbant apie galutinį Nonobstat, jis yra per daug bendras, 
kad galėtų panaikinti šv. Pijaus V įstatyminį aktą, kuris įteisino Visų 
Laikų Mišias. Pasirodo, kad Paulius VI niekada nenorėjo savo 
Mišiolo padaryti privalomo, turinčio juridinę galią. Kodėl? 


eItineraires jau 1970 metais buvo galima perskaityti, kad 
ateitis jau atėjo: prasidėjo nuolatinis kitimo procesas. Per 
kelis mėnesius buvo pakeistas NOM apeigų Institutio 


" Michiels, Normae generales Juris Canonici (1929), p. 486 ir The Problem of the 
Liturgical Reform, Angelus Press (2001), p.106. 

2 The Ottaviani Intervention, p. 28, TAN Books (1992), plg. Tradicinės ir 
naujosios Mišios, VšĮ Laetitia 2006, p. 29 ir toliau. 

3 Itineraires, $ 140, p. 39-52, 1970 m., vasario mėn. 


Generalis originalas (žr. toliau, kur kalbama apie teologinį 
aspektą) ir editio typica (tipiškas leidimas). Apaštalinės 
konstitucijos antrasis lotyniškas leidimas buvo papildytas 
nauju paragrafu, paimtu iš prancūzy/italų versijos, ką tuoj 
paaiškinsime . 

«Konstitucijos originalo pabaiga gana nekalta: „Iš viso 
to, kas buvo pasakyta apie naująjį Romos Mišiolą, mes 
džiaugiamės pabaigoje galėdami padaryti išvadą“? Bet 
jausdami, kad kažko trūksta, italų ir prancūzų vertėjai 
(nekalbant apie kitas versijas) įžūliai pakeitė tekstą: „Mes 
norime (placet/) suteikti įstatymo galią (cogere et efficere!) 
viskam (guiddam!), ką čia atskleidėme apie naująjį Romos 
Mišiolą.“ 

eTie patys vertėjai autentišką lotynišką apaštalinės 
konstitucijos tekstą užbaigė pridėdami: „Mes įsakome, kad 
šios konstitucijos nurodymas įsigaliotų nuo šių metų lapkričio 
30d. pirmojo advento sekmadienio“? Tiek šie pakeitimai, 
tiek pridėjimai yra klastojimas. Ir tai yra esminė problema 
konstitucijos, kurią kai kurie nori laikyti privaloma, bet kuri 
autentiškai tokia nėra. 

eIšlieka klausimas, kodėl Paulius VI faktiškai tarsi 
pakeitė vieną įstatymą kitu, teisiškai nepanaikinęs pirmojo. 
Kitas dar labiau stulbinantis klausimas: kodėl jis aiškiai 
nepasakė, kad nenori panaikinti ankstesniojo? Kodėl reikėjo 
palikti pasimetusius kunigus ir pasauliečius kankinančiose 
abejonėse, kad viskas vyko taip, tarsi autoriai (kurie?) 
primetė įpareigojimą, suteikdami laisvę tikėti, kad taip nėra? 


! Itineraires, $ 140, p. 45, 1970 m., vasario mėn. 
2 „Ad extremum, ex iis guae hactenus de novo Missali Romano exposuimus, 
OUIDDAM nunc COGERE et EFFICERE placet“ 

Mūsų prancūziškas variantas, paimtas iš La sale de Presse du Saint Siege 
(Documentation Catholigue, nr. 1541, 5 m. liepos 1 d., col. 1 initio). 


B. Istorinis kontekstas 


Kardinolas Gut, liturginei reformai vadovavęs prefektas, pateikė 
daug sakančią įžvalgą apie tą spaudimą, kuris privertė popiežių 
paskelbti naująsias Mišias: 

„Mes viliamės, kad dabar, dokumentuose atsiradus naujiems 
patvarkymams, pagaliau baigsis eksperimentavimo liga. Iki šiol 
vyskupai turėjo teisę leisti eksperimentus, bet kartais ribos būdavo 
peržengiamos ir daugelis kunigų darė, ką norėjo. Kartais jie netgi tuo 
piktnaudžiaudavo. Dažnai būdavo neįmanoma sustabdyti šių 
iniciatyvų, kurių buvo imamasi be vyskupų leidimo, nes buvo nueita 
per toli. Dėl savo didelio gerumo ir išminties Šventasis Tėvas dažnai 
nusileisdavo prieš savo valią“! 

Kaip bet kuris padorus įstatymų leidėjas, Paulius VI, 
vykdydamas savo liturginę reformą, paaiškino tokių drastiškų 
pokyčių motyvus. Štai jie: 


. Reforma yra ištikimybės aktas Vatikano II Susirinkimo 
„reikalavimams“. 

+ Ji skirta atgaivinti drungniesiems ir pažadinti 
miegantiesiems. 

. Ji nori pakeisti tradicinių Mišių „nepermatomą stiklą“ 
kitu, kuris bus peršviečiamas kaip krištolas vaikams, 
jaunimui, darbininkams ir verslininkams. 

. Ji nori būti krikščioniškos sociologijos energinga 
gimnastika. 


Iš kur atsirado „ekumeninis motyvas“? Kad ir kaip atrodytų 
keista, Paulius VI niekada neįvedė šio motyvo. Jo nebuvimas teisėtai 
nustebino tiek protestantus, tiek katalikus, kurie jį atpažino 
kiekviename Novus Ordo puslapyje. Artimas popiežiaus draugas 
Jean Guitton pasakė: 

„Popiežiaus Pauliaus VI ekumeniškas ketinimas buvo pašalinti 
arba pataisyti ar bent sušvelninti tai, kas Mišiose buvo per daug 


! Docum. Cathol. nr. 1551, 1969 m. lapkričio 16 d., p. 1048. col. 2. 
? I Osservatore Romano (itališkas leid.) lapkričio mėn. p. 20-27. 

katalikiška tradicine prasme ir, kartoju, priartinti katalikiškas Mišias 
prie kalvinistų apeigų... 

Kalbant apie Šventojo Tėvo pateiktus motyvus, svarbiausias yra 
pirmasis, kur jis demokratiškai teigia, kad tokia buvo Susirinkimo 
vyskupų valia. Jis mums nurodo liturgijos dekreto 50 paragrafą 
[Sacrosanctum Consilium]. Bet ar taip buvo iš tikrųjų? Minėtas 
paragrafas tiktai bendrais posakiais rekomenduoja peržiūrėti Mišias. 
Tačiau kai 2000 vyskupų pasirašinėjo po šiuo paragrafu, ar jie siekė 
tai panaikinti? Ar jie savo nuožiūra troško pridėti naujus kanonus, 
kad šie varžytųsi su III a. Romos Kanonu? Ar jie norėjo tokių 
neaiškių Mišių apeigų tekstų, kurie bematant patrauktų žmones, 
netikinčius transsubstanciacija, eucharistija ir katalikiška kunigyste? 
Ne! Susirinkimas niekada nenorėjo tokios revoliucijos. 

Tame pačiame kontekste lemtingų 1969 metų pabaigoje mes 
turime pridėti 6000 Ispanijos kunigų pasirašytą laišką popiežiui, 
kurio visiškai nepastebėjo spauda“. 

„.-Neminėsime su katalikiška doktrina susijusių priežasčių, nes 
negalėtume jų geriau atskleisti nei dokumentas Trumpa kritinė 
Naujosios Tvarkos Mišių studija, kurį Jūsų Šventenybė neseniai gavo 
kartu su kardinolų Ottaviani ir Bacci pasirašytu laišku ir kurį reikėtų 
detaliai paneigti remiantis Tridento Susirinkimo mokymu, jeigu kas 
norėtų įrodyti Naujosios Tvarkos ortodoksiją. 

Mes apie tai nekalbėsime, bet pateiksime protestantų 
argumentus. Ponas Max Thurian La Croix leidinyje 1969 m. gegužės 
30 d. tvirtina, kad pagal „„Novus Ordo nekatalikų bendruomenės galės 
švęsti Paskutinę vakarienę naudodamosi tomis pačiomis maldomis 
kaip Katalikų Bažnyčia. Teologiškai tai yra galima.“ 

Taigi jei šventimas protestantui yra teologiškai galimas, 
vadinasi, Novus Ordo neišreiškia dogmos, kuri protestantams yra 
nepriimtina. Bet pirmoji iš šių dogmų yra Tikrasis buvimas, kuris yra 
šv. Pijaus V Mišių centras ir esmė. Ar galėtų protestantų pastorius 


' 1993 m. gruodžio 19 d. „Apropos (17), p. 8 ff. Most asked Ouestions About the 
Society of St. Pius X [interneto svetainė], Angelus Press (2011), p. 39. 
* 1969 m. gruodžio 11 d., St. Anthony Mary Claret kunigų draugija; žr. Itineraires, 
$140, p. 32 ff. 

švęsti Novus Ordo, jei jis ruoštųsi atlikti konsekraciją su Katalikų 
Bažnyčios intencija? Lex orandi, lex credendi: liturgija yra 
aukščiausia mūsų tikėjimo išraiška. Kur mes nueisime, jei, geriausiu 
atveju, Mišios nutildys katalikiškas tiesas? Jei geri žmonės, jiems 
patiems to nežinant ir prieš savo valią, yra įstumiami į ereziją, tai jie 
išgelbės savo sielas, jei išsaugos krikščionišką dorą (deja, tai 
neįmanoma). Bet taip nebus tiems, kurie juos į ją pastūmės. 
Švenčiausiasis Tėve, mes nenorime šios atsakomybės pasekmių. 
Todėl mes šiuo laišku drąsiai kreipiamės į jus po to, kai maldavome 
jus ankstesniame laiške (1969 m. lapkričio 5 d.) leisti visuotinei 
Bažnyčiai palikti šv. Pijaus V Mišias kartu su Novus Ordo. 

Popiežiaus vardu kažkoks autoritetingas asmuo Romoje (kuris?) 
iš visų šių ištikimų kunigų pareikalavo visiško pasidavimo ir aklo 
paklusnumo. Keisčiausia yra tai, kad nė vienas iš jų nepasipriešino ir 
nieko daugiau nebebuvo girdėti apie šį tironišką aktą. Be to, italų 
komitetas rinko parašus po peticija, kad Paulius VI panaikintų NOM. 
Štai kokį nuosprendį platino Vatikano radijas: Jei nori būti neklusnus 
popiežiui — pasirašyk! Todėl kas išdrįsta pasirašyti po peticija 
popiežiui, tas yra neklusnumo būklėje! Ši idiotiška stabmeldystė 
netikram paklusnumo dievui, dar negirdėta per 20 Bažnyčios amžių, 
nesukėlė jokio protesto. 

Šis bailus vergiškumas viešpatauja beveik visuotinai; tai 
nuostata daugelio kardinolų, nedrįstančių nei kalbėti su popiežiumi, 
nei jį ko nors prašyti ar maldauti: jiems būtų prilipdyta neklusnumo 
popiežiui etiketė ir todėl jie sutinka su šia vergiška tironija. Ar ne 
tiesa, kad kur nesilaikoma tiesos ir teisingumo, ten neribotai 
viešpatauja nepagrįstas despotizmas? Ar ne taiklus Louis Veuillot 
[Liberalios iliuzijos autoriaus] teiginys, ryškiausiai apibūdinantis 
daugelio Bažnyčios vyrų mentalitetą: „Nėra didesnio sektanto už 
liberalą.“ 

C. Teologinis kontekstas 


Mes jau užsiminėme apie pagrindines dogmines tiesas, kurias 
NOM nutildė arba užmaskavo neapibrėžtomis sąvokomis, kad įtiktų 


Ta Croix, 1969 m. sausio 6 d., cituota J. Madiran Itineraires, $ 141, p. 9. 

eretiškoms bendruomenėms. Šios pusinės tiesos (ir pusinės klaidos) 
buvo pabrėžtinai išreikštos tame, ką galima pavadinti NOM 
apibrėžimu: „Viešpaties Vakarienė arba Mišios yra šventas sambūris 
arba Dievo tautos susirinkimas, kuris, kunigui vadovaujant, renkasi 
švęsti Viešpaties atminimą.“! Tekstas buvo toks įžeidžiantis ir sukėlė 
tokį pasaulinio masto sujudimą, kad Roma turėjo pateikti ką nors ne 
tokio heterodoksiško. Jie pakeitė apibrėžimą ne tokiu eretišku, bet 
nepalietė pačių apeigų, kurios buvo tobula ankstesnio apibrėžimo 
išraiška. Tačiau šis apibrėžimas ir šios apeigos nepaiso trijų dogmų, 
sudarančių šventųjų Mišių esmę, ir jas paneigia: kunigas dėl savo 
kunigiškų savybių vienintelis gali konsekruoti Eucharistiją; Mišių 
auka yra atsiteisianti; Kalvarijos Auka tikrai ir kūniškai įvyksta per 
transsubstanciaciją. 

Šv. Pijaus X kunigų brolija atkreipė Romos dėmesį į knygą 
Liturginės reformos problema, kurioje aiškinama, kad naujosios 
Mišios yra paprasta išraiška esminių principų, išvedamų iš Velykų 
Paslapties [čia kalbama apie Velykų Paslapties neteisingą 
interpretavimą, kuriuo remiasi naujosios Mišios, priešpriešinant jį 
teisingam, kuris išreikštas visose tradicinėse liturginėse apeigose]. 
Pateikiame knygos išvadas“: 

Atsiteisiantis Mišių aspektas buvo pašalintas iš naujojo Mišiolo, 
nes Velykinė Paslaptis nereikalauja jokios skolos, kurią reikėtų 
sumokėti norint atsiteisti dieviškajam teisingumui, įžeistam 
nuodėmės. Bet atsisakydama suvokti, kad į Atpirkimą įeina aktas, 
kuriuo Kristus sumokėjo Dievui visą skolą skausmu, kurį sukėlė 
mūsų nuodėmės (pavaduojančio skolos apmokėjimo dogma), Velykų 
Paslapties teologija sukyla prieš katalikų tikėjimo tiesą. 

Naujojo Mišiolo struktūra atspindi atminimo vakarienę, kurią 
švenčia Dievo tauta, o ne Auką. Bet laikydama Mišias auka, nors čia 
yra tik atminimas, kuriame yra in mysterio kryžiaus auka, Velykų 
Paslapties teologija susilpnina aukos matomumą, kaip mokė 
Bažnyčia, ir nebegali vere at propere — tikrai ir tinkamai — išreikšti 
Mišių kaip aukos. Tai neatspindi tikėjimo tiesos, ir, atrodo, 


! Institutio Generalis, $ 7, 1969 m. variantas. 
* The Problem of'the Liturgical Reform, Angelus Press (2001), p. 80-98 ir toliau. 

užsitraukia Tridento Susirinkimo pasmerkimą, kuris nukreiptas į 
Nuda commemoratio — tik paminėjimą. 

Naujosios Mišios pašalino Kristų, Kunigą ir Auką, ir pakeitė Jį 
Kyrios (Viešpačiu), kuris susivienija su susirinkimu, paversdamas 
Eucharistiją nebe regima auka, bet paslaptingu Kristaus mirties ir 
prisikėlimo simboliu. Kadangi jos paremtos simbolinėmis 
filosofijomis, šitokia sakramento samprata negali būti suderinama su 
Bažnyčios mokymu apie sakramentus. Kadangi šitokia nuomonė 
iškreipia tas teologijos šakas, kuriose ji pateikiama, tai pavojinga 
tikėjimui. 

Norintys ginčytis dėl eretiškų elementų naujosiose Mišiose 
turėtų suprasti, kad vien atsisakymas išpažinti esmingiausias 
katalikiškas dogmas Mišiose padaro naująją liturgiją nepakankamą. 
Ji yra kaip kapitonas, kuris atsisako aprūpinti savo jūrininkus 
tinkamu maistu. Jie greitai suserga skorbutu ne tiek dėl tiesioginio 
apsinuodijimo, kiek dėl vitaminų stokos. Tokios yra naujosios 
Mišios. Geriausiu atveju jos nesuteikia pakankamai dvasinio maisto 
tikintiesiems. Teisingas blogio apibrėžimas — gėrio trūkumas — 
aiškiai parodo, kad naujosios Mišios, nepriklausomai nuo aplinkybių, 
yra blogos. Jos nėra blogos dėl tiesioginio erezijos platinimo. Jos 
blogos dėl to, kad stokoja to, ką turėtų išpažinti katalikiška dogma: 
tikros Aukos, Tikrojo buvimo, dvasininko kunigystės. Šiuos 
trūkumus pasmerkė kardinolai Ottaviani ir Bacci prieš kelis mėnesius 
iki naujųjų Mišių paskleidimo: 

„Neseniai įvykdytos reformos aiškiai parodė, kad nauji 
pakeitimai liturgijoje negalėjo nenuvesti į visišką sąmyšį tikinčiųjų, 
kurie jau rodo neabejotinus tikėjimo susilpnėjimo ženklus. Reformos 
rezultatas yra geriausių kunigų skausminga sąžinės krizė, kurios 
daugybę pavyzdžių kasdien pastebime.“! 


——R R —— 


! The Ortaviani Intervention, p. 28, TAN Books (1992), plg. Tradicinės ir 
naujosios Mišios, VšĮ Laetitia 2006, p. 29 ir toliau. 

Pijus XII kalba, pasakyta praėjus dienai po 
Marijos Goreti beatifikavimo 


(1947 m. balandžio 28 d.) 


Šventoji Marija Goreti iškelta į altoriaus garbę. Kaip galėtume abejoti, 
kad nuostabioji Apvaizda šia nauja beatifikacija troško duoti jauniems 
žmonėms pavyzdį, globėją, kuri užtartų danguje? Neilgai trukus po jos 
jaudinančios mirties pasaulyje įvyko radikalių pasikeitimų! [...] 

Štai kodėl Viešpaties šauksmas kyla iki Mūsų lūpų: „Vae mundo a 
scandalis! — Vargas pasauliui dėl papiktinimų!“ (Mt 18, 7). Vargas 
tvirkintojams, sąmoningiems ir valingiems, skleidžiantiems nedorus 
įpročius per romanus, žurnalus, filmus, teatrus! Vargas tiems jauniems 
lengvabūdiškiems žmonėms, kurie per subtilią ir neapgalvotą žaizdą 
mirtinai užkrečia nekaltas širdis! Vargas tiems tėvams ir motinoms, kurie 
pritrūkę energijos ir išminties, pataikauja savo sūnų ir dukterų 
užgaidoms ir atsisako motiniško ir tėviško autoriteto, kuris moters ir 
vyro veide yra kaip dieviškos didybės atspindys! Vargas taip pat 
daugybei vadinamųjų krikščionių, kurie jei tik panorėtų, galėtų nusimesti 
iliuzijas ir savo pavyzdžiu padėtų atsirasti tūkstančiams tiesių ir integruotų 
asmenų, kurie būtų pasiryžę įvairiomis priemonėmis kovoti su 
papiktinimais! Teisingumas baudžia — tai jo pareiga — vaiko žudiką. Bet 
koks teisingumas, kokie žmogiški įstatymai kada nors drįstų ar galėtų, net 
jei ir norėtų, pasiekti tuos, kurie to nusipelno, tuos, kurie įdavė ginklą į jo 
rankas, kurie jį padrąsino, galbūt atlaidžia šypsena jį paskatino veikti? 
Tikrieji, didieji nusikaltėliai yra jie! Ant jų, sąmoningų tvirkintojų ar 
tapusių bendrininkais dėl bailaus pasyvumo, krenta baisus Dievo 
teisingumas! [...] 

Tačiau Mes turime viltį ir Mūsų viltis nėra tuščia; Mes nedvejodami 
kartojame šventojo apaštalo Pauliaus žodžius: „Kur buvo pilna nuodėmės, 
ten dar apstesnė tapo malonė“ (Rom 5, 20). Pažvelkime į Bažnyčią, kuri 
auga, rikiuojasi eilėmis, joje netgi yra jaunų žmonių, kurie tiki ir meldžiasi, 
pajėgia daug ko atsižadėti, kategoriškai atmeta viską, ką Dievas draudžia, ir 
visada taria šventą „taip“ tam, ko Dievas trokšta; nenurimsta tol, kol 
neatveda Kristui visų juos supančių bendramokslių ar bendradarbių, 
atsiskyrusių nuo Dievo. Tai jie yra Mūsų Paguoda ir Mūsų Džiaugsmas. 


—R R — 

Aleksandro Serenelio (Alessandro Serenelli), 
šventosios Marijos Goreti žudiko, atgailos 
laiškas, rašytas monsinjorui Blandini 1910 
metais' 


Aš dar labiau apgailiu savo įvykdytą nusikaltimą suvokdamas, 
kad atėmiau gyvybę vargšei nekaltai mergaitei, kuri iki paskutinės 
akimirkos trokšdama apginti savo garbę, ryžosi verčiau paaukoti 
save, nei paklusti mano nusikalstamai valiai. 

Viešai aš prašau Dievo ir nelaimingos šeimos atleidimo už šį 
įvykdytą didžiulį nusikaltimą. Aš trokštu tikėtis, kad taip pat 
susilauksiu savojo atleidimo, kaip ir daugybė kitų žmonių šioje 
žemėje. 


Dvasinis testamentas 


Štai mano testamentas: 


Aš esu senas, man beveik 80 metų; greitai aš baigsiu savo 
gyvenimo kelią. 

Kai peržvelgiu savo praeitį, turiu pripažinti, kad dar ankstyvoje 
jaunystėje pasukau klaidinga kryptimi: blogio kelias mane nuvedė į 
pražūtį. Per spaudą, spektaklius ir blogus pavyzdžius mačiau, kad 
didelė jaunų žmonių dalis eina šiuo keliu, nepatirdami jokio 
nerimo: aš taip pat dėl to nė kiek nesijaudinau. 

Aš susidurdavau su tikinčiais ir praktikuojančiais žmonėmis, bet 
į juos nekreipiau dėmesio, buvau pernelyg apakintas brutalios jėgos, 
kuri mane kreipė blogio keliu. Būdamas dvidešimties padariau šį 
aistros padiktuotą nusikaltimą, kurį vien prisiminus mane apima 
siaubas. Marija Goreti, dabar šventoji Marija Goreti, buvo gerasis 
angelas, kurį Apvaizda man atsiuntė. Iki šiol mano širdyje įsirėžę jos 


' Ištrauka iš 2002 m. Sekminių piligriminės kelionės dvasinės knygelės 
„Išsaugokime vaiką“. 

žodžiai, priekaištai ir atleidimas. Ji meldėsi už mane: ji užtarė mane, 
savo žudiką. 

Po to manęs laukė 30 metų kalėjimo. Jei nebūčiau buvęs 
nepilnametis, būčiau turėjęs kalėti iki gyvos galvos. Aš priėmiau 
teisingą teismo nuosprendį ir atlikau paskirtą bausmę. Marija buvo 
tikroji mano šviesa, mano globėja: jai padedant gerai elgiausi ir 
stengiausi deramai gyventi, kai visuomenė mane vėl priėmė į savo 
tarpą. Šventojo Pranciškaus sūnūs, Mažesnieji broliai kapucinai iš 
Markes, pilni angeliškos meilės, mane priėmė gyventi kartu ne kaip 
įnamį, bet kaip brolį. Su jais aš gyvenu nuo 1936 metų. 

Ir dabar skaidriai laukiu tos akimirkos, kai stosiu prieš Dievo 
veidą, kad galėčiau vėl apkabinti brangius artimus ir būčiau arti savo 
angelo globėjo ir jos brangios Motinos į Dangų Paimtosios. 

Trokštu, kad visi, kurie skaitys šį laišką, gautų išganingą 
pamoką — visada, nuo pat vaikystės, vengti blogio ir siekti gėrio. 
Kad galvotų, jog religija su savo priesakais nėra kažkas, be ko 
galėtume apsieiti, bet kad ji iš tikrųjų yra būtina pagalba, vienintelis 
užtikrintas kelias visomis aplinkybėmis, net ir pačiomis 
skaudžiausiomis. PAX ET BONUM! 


Alessandro Serenelli. 1961 m. gegužės 5 d. 

Pirmieji mėnesių penktadieniai 


Viešpats Jėzus, norėdamas, kad plačiau pasklistų Jo Švenčiausiosios 
Širdies garbinimas, nuo 1673 m. keliskart apsireiškė vienuolei vizitietei šv. 
Margaritai Marijai Alakok ir perdavė jai daug pažadų, skirtų visiems Jo 
Švč. Širdies garbintojams. 1863 m. šie pažadai buvo išdėstyti dvylikoje 
punktų, taip juos išvardija ir popiežius Benediktas XV Margaritos Marijos 
kanonizacijos bulėje 1920 05 13. 


Jėzaus pažadai Jo Švč. Širdies garbintojams 


1. Aš duosiu jiems visų malonių, reikalingų jų luome. 

2. Aš suteiksiu ramybę jų šeimoms. 

3. Aš paguosiu juos visuose jų varguose. 

4. Aš būsiu jiems saugus prieglobstis jų gyvenime ir ypač jiems mirštant. 

5. Aš išliesiu gausių palaiminimų visiems jų sumanymams. 

6. Nusidėjėliai ras mano Širdyje malonės šaltinį ir begalinį jos vandenyną. 
7. Atšalusios sielos taps uolios. 

8. Uolios sielos greitai pakils į didelį tobulumą. 

9. Aš laiminsiu namus, kuriuose bus išstatytas ir garbinamas mano 
Švenčiausiosios Širdies atvaizdas. 

10. Aš suteiksiu kunigams galią sugraudinti net labiausiai užkietėjusias 
širdis. 

11. Vardai tų, kurie platins šį pamaldumą, bus įrašyti mano Širdyje ir nebus 
iš jos ištrinti. 

12. Iš savo Širdies gailestingumo pertekliaus aš tau pažadu, kad jos 
visagalė meilė suteiks galutinės atgailos malonę visiems, kurie devynis 
kartus iš eilės pirmąjį mėnesio penktadienį priims šv. Komuniją. Jie nemirs 
mano nemalonėje ar nepriėmę sakramentų, o mano dieviškoji Širdis tą 
paskutinę valandą bus jiems užtikrinta prieglauda. 


Dvyliktąjį, „Didįjį pažadą“, Viešpats apreiškė šventajai 1688 metais. 
Jėzus žada, kad tie, kurie atliks pirmuosius devynis penktadienius, prieš 
mirtį gaus nuoširdaus gailesčio už savo nuodėmes malonę, turės galimybę 
priimti šv. sakramentus: išpažintį, Paskutinį patepimą bei Viatiką (šv. 

Komuniją mirštančiajam) ir taip pasieks išganymą. Norint gauti šią didžiulę 
malonę, reikia: 


AAA R RaLIDD DDP AI 


SSSSSSSSSSSSSS S 


S 


TA 


Sv. Juozapo namų Šiauliuose pašventinimą 


“ 13.00 val. Piligriminė kelionė į Kryžių kalną (nuo Ginkūnų kapinių 


i: 16.30 val. Šv. Juozapo namų (Tilvikų g. 12) pašventinimas ir šv. Mišios, po 
jų — apaštalavimo Baltijos šalyse paaukojimas Švč. Mergelei 


; Sventė baigsis vakarone. 


4 Nuo rugpjūčio 1 d. patikslintą informaciją apie dienos organizavimą rasite 
mūsų interneto svetainėje arba tel. 8-618-12953. 


Uli 707 (00 000 0777 222) 


Devynis kartus iš eilės pirmąjį mėnesio penktadienį priimti šv. 
Komuniją. Šv. Komunija būtinai turi būti priimama pirmaisiais 
penktadieniais, o ne kitomis dienomis. Tai reikia atlikti devynis 
kartus be pertraukos — dėl kokių nors priežasčių praleidus šv. 
Komuniją, reikia pradėti skaičiuoti iš naujo. 

Šv. Komuniją reikia priimti neturint sąžinėje neišpažintos mirtinos 
nuodėmės ir pamaldžiai. Jei suvokiame, kad mirtinai nusidėjome, 
reikia tuojau sužadinti tobulą gailestį, tačiau jo neužtenka norint 
priimti šv. Komuniją — būtina atlikti sakramentinę išpažintį 
kunigui. Jei sunkių nuodėmių nepadaryta, prieš kiekvieną pirmojo 
penktadienio šv. Komuniją išpažintis nebūtina. 

Nors tai neminima „Didžiajame pažade“, bet Viešpats nuolat 
ragindavo šv. Margaritą Mariją ypač aukoti pirmųjų penktadienių 
šv. Komunijas kaip atsiteisimą už žmonių abejingumą bei 
įžeidimus, daromus Jo Širdžiai Švč. Sakramente. 


—+—R — 


VN, 


Kviečiame 
į piligriminę kelionę į Kryžių kalną ir į 


2011 m. rugpjūčio 21 d. 
antrosios stovėjimo aikštelės). 


Marijai. 


. 


18 


"pagal šv. Ignacą || 
moterims: liepos 11-16 d. 


Penkios dienos tam, kas svarbiausia gyvenime 


Koks mano gyvenimo tikslas? — Kaip išgelbėti savo sielą? — Kaip atlikti 
gerą gyvenimo išpažintį? — Kaip tvarkyti savo gyvenimą pagal šį tikslą? — 
Kaip Kristaus pavyzdys rodo man kelią? — Kaip giliau pažinti tikėjimą? — 
Kokia mano vieta Bažnyčioje? — Kodėl katalikų tikėjimas teisingas? 


Šv. Ignaco rekolekcijos ypač šiandien yra nepaprastai aktualios! 


„„.-Realiai gyvenu gerai, o kitų akimis net ypač gerai. Tačiau nuolatinis 
dvasinis chaosas kankino dieną ir naktį. Blaškymasis turėjo įtakos mano 
fizinei ir dvasinei sveikatai. Nuolat vargino begalės darbų, pareigų, ir 
nuolatinis ateities planavimas bei koregavimas. Jaučiausi pavargusi, liūdna, 
su tuštuma širdyje bei nuolat kankinančia beprasmio gyvenimo vizija. 

Užteko vienos savaitės rekolekcijų, kad ridenimąsi žemyn, savo noru, 
sustabdyčiau ir atrasčiau vieną gyvenimo tikslą bei nukreipčiau savo planus 
jam pasiekti. Chaosas išnyko kaip dūmas, nes supratau, kad gyvenau 
turėdama daug tikslų ir begales griūvančių nerealių planų. Rekolekcijų 
metu pagaliau atradau save ir pajutau ramybę. Pradėjau rūpintis ne savo 
išore, o vidumi. Šitaip gyventi daug sunkiau, turi būti sau teisingas, negali 
savęs apgaudinėti, o situacijas ir galimybes vertinti realiai. Įsivaizdavimo 
principas čia netinka. Nuolat turi klausti savęs: kodėl, kam to reikia ir kas iš 
to bus. Ačiū Dievui, pagaliau supratau, kas ta puikybė, ir jai atėjo galas...“ 


Iš rekolekcijų 2010 m. rugpjūčio mėn. 


Šios rekolekcijos vyks Kaune, Šv. Kazimiero priorate, Birutės g. 1. Jos 
prasidės pirmadienį 12.00 val. (prašome atvykti iki 11.30 val.) ir baigsis 
šeštadienį po Mišių (šv. Mišios 9.00 val.). 


Auka už nakvynę ir maistą — 250 Lt. 
Norinčius dalyvauti rekolekcijose prašome kreiptis į priorato kunigus: 
tel.: (8—37) 345357 arba 8-618-12953, 


arba el. paštu prioratas(a)/fsspx.lt 

liepos 25-30 d. 


Dalyvavimo šiose rekolekcijose sąlyga yra žinojimas apie tobulą 
pamaldumą Švč. M. Marijai (plg. „Auksinė knyga“). Idealu būtų dalyvauti 
tiems, kurie jau dalyvavo šv. Ignaco rekolekcijose. 


Rekolekcijos vyks Kaune, Šv. Kazimiero priorate, Birutės g. 1. Jos prasidės 
pirmadienį 15.30 val. (prašome atvykti iki 15.00 val.) ir baigsis šeštadienį 
po Mišių (šv. Mišios 11 val.). 

Auka už nakvynę ir maistą - 250 Lt. 

Norinčius dalyvauti rekolekcijose prašome kreiptis į priorato kunigus: 

tel.: (8—37) 345357 arba 8-618-12953, 


arba el. paštu prioratas(9fsspx..lt 


„Galiausiai aš garsiai pareiškiu, kad perskaitęs beveik visas knygas 
apie pamaldumą Švenčiausiajai Mergelei ir bičiuliškai pasikalbėjęs su 
švenčiausiomis bei išmintingiausiomis pastarųjų laikų asmenybėmis, 
neišgirdau ir nesužinojau nieko panašaus į mano norimą apibūdinti 
pamaldumo Šventajai Mergelei praktiką, reikalaujančią iš sielos daugiau 
pasiaukojimo Dievui, išvalančią ją pačią ir jos savimeilę, kuo ištikimiausiai 
išlaikančią ją malonėje ir malonę joje, kuo tobuliausiai ir lengviausiai 
suvienijančią ją su Jėzumi Kristumi ir galiausiai pašlovinančią Dievą, 
pašventinančią sielą ir naudingą artimui. 

Kadangi šio pamaldumo esmė slypi viduje, kurį jis turi formuoti, ne 
visi supras jį vienodai: kai kurie sustos prie to, kas jame išoriška, bet toliau 
nebeis, ir tokių bus daugiausia; kai kurie, labai nedaugelis, įžengs į jo vidų, 
bet palypės tik vieną laiptelį. Kas užkops į antrą? Kas pasieks trečią? 
Galiausiai kas ten pasiliks? Tik tas, kuriam Jėzaus Kristaus Dvasia atskleis 
šią paslaptį ir nuves ten kaip labai ištikimą sielą, kad ji galėtų daryti 
pažangą iš dorybės į dorybę (Ps 83, 8), iš malonės į malonę, iš šviesos į 
šviesą iki pat virtimo Jėzumi Kristumi ir iki pat jo amžiaus žemėje bei 
šlovės danguje pilnatvės (Ef 4, 13)“ 

Auksinė knyga, nr. 118-119 

VšĮ „Laetitia“ leidybinio projekto 


„Už Tradiciją“ knygos 


Marija Vinovska. MAKSIMILIJONO KOLBES 
PASLAPTIS (Biografija) 

Knygoje aprašomas lenko pranciškono, Nekaltosios  Riterijos  (Militia 
Immaculatae) įkūrėjo kun. Maksimilijono Kolbės gyvenimas. Vaikystėje 
apsireiškusi Švč. Mergelė Marija visam amžiui pavergė jo širdį. Besąlygiškai 
vykdydamas Jos, o per Ją ir Dievo valią, tėvas Maksimilijonas pasirinko 
apaštalavimą per spaudą. Lenkijoje ir Japonijoje jis įkūrė Nekaltosios miestus 
(Nepokalianovą ir Mugenzai no Sono), kur vienuoliai spausdino katalikiškus 
leidinius. 1941 m. kunigas buvo žiauriai nukankintas nacių koncentracijos 
stovykloje, kai pasisiūlė numirti vietoj pasmerkto šeimos tėvo. 1984 m. jis 
paskelbtas šventuoju. Lietuviškas knygos leidimas skiriamas Maksimilijono 
Kolbės 70-osioms mirties metinėms paminėti. 


Minkštas viršelis, 144 p. Kaina 16 Lt. 


Šv. Liudvikas Marija Grinjonas de Monforas. AUKSINĖ 
KNYGA 

XVIII a. prancūzų šventojo veikalų apie tobulą pamaldumą Švč. Mergelei Marijai 
rinkinys. Katalikų dvasinės literatūros klasika. 


Kietas viršelis, 324 p. Kaina 24 Lt. 


Knygų serija „BAŽNYČIOS MOKYMAS“ su garsiomis 


enciklikomis ir Bažnyčios Magisteriumo tekstais 

Daug mūsų laikmečio klausimų bei problemų popiežiai jau seniai numatė ir pasiūlė 
jų sprendimą. Pirmosios knygos skaitytojas daug sužinos apie Bažnyčios įsteigimą 
ir konstituciją bei jos reikalingumą išganymui, taip pat apie tai, kaip popiežiai iki 
Vatikano II Susirinkimo vertino ekumenizmo judėjimą. 


I knyga. Apie Bažnyčią 
Kietas viršelis, 180 p. Kaina 22 Lt. 


II knyga. Bažnyčia ir liberalizmas 
Kietas viršelis, 220 p. Kaina 21 Lt. 


III knyga. Apie Santuokos sakramentą ir auklėjimą 
Kietas viršelis, 239 p. Kaina 21 Lt. 


(Serija bus tęsiama, žr. Naujienos) 

Prel. dr. Feliksas Bartkus, kan. dr. Pijus Aleksa. DIEVAS 
IR ZMOGUS. Katalikų tikėjimo tiesos, dorovės reikalavimai ir 


priemonės sielai pašvęsti 

Lietuvoje išleistas pirmą kartą; apima daugelį religinio gyvenimo aspektų ir 
šiuolaikinių dorovinių problemų; skaidrus turinys; yra abėcėlinė dalykinė rodyklė; 
aiškus suskirstymas; didelis šriftas, patogu skaityti; paprasta ir aiški kalba. 


Kietas viršelis, 670 p. Kaina 55 Lt. 


TRADICINĖS IR NAUJOSIOS MIŠIOS 


1969 m. liturginės reformos problema (straipsnių rinkinys) 
Detali teologinė ir liturginė naujųjų Mišių analizė atskleidžia, kad šios apeigos 
nesuderinamos su katalikų Tradicija. Trumpa Romos ritualo istorija, visas 
tradicinių ir naujųjų Mišių tekstas. 

Minkštas viršelis, 622 p. Kaina 20 Lt. 


Šveicarijos fondas „Už Gyvybę“. MIRJAM... KODĖL TU 


VERKI? Moterų kančios po aborto 

Autentiški moterų liudijimai apie išgyvenimus po aborto (poabortinį sindromą). 
Knyga atvirai sako tiesą apie negimusių vaikų žudymą ir jo pasekmes pačiai 
motinai. 


Minkštas viršelis, 184 p. Kaina 5 Lt. 


Sv. Vincentas Lerinietis. PRIMINIMAS 

Tai klasikinis veikalas apie Tradicijos reikšmę Bažnyčioje, kuriuo rėmėsi popiežiai 
ir Bažnyčios susirinkimai. Ši knyga parašyta V amžiuje, bet kaip niekada aktuali 
šiais modernizmo laikais. 


Minkštas viršelis, 72 p. Kaina 5 Lt. 


Arkivysk. Marcel Lefebvre. ATVIRAS LAIŠKAS 
SUTRIKUSIEMS KATALIKAMS 


Kodėl žymus misionierius ir hierarchas ryžtasi konfliktui su Roma? Nes iškilo 
grėsmė katalikų tikėjimui ir Bažnyčiai, kuriai jis tarnavo visą gyvenimą. Verta 
perskaityti ir nepritariantiems arkivysk. M. Lefebvre'o pozicijai! 


Minkštas viršelis, 160 p. Kaina 7 Lt. 

Kun. Juozas Lomanas. OUO VADIS, MODERNIOJI 


EUROPA? 

Europos kelias iš pagonybės į katalikišką civilizaciją ir atgal į pagonybę. Tragiška 
istorija, iliustruota šimtais citatų iš žymių filosofų ir mokslininkų veikalų. Atstoja 
populiarų įvadą į moderniąją filosofiją. 


Minkštas viršelis, 336 p. Kaina 12 Lt. 


ROMA IR TRADICIJA. Šv. Pijaus X kunigų brolijos 


derybos su Vatikanu 2004 metais 

Rinkinyje pateikti interviu ir brolijos gen. vyresniojo paskaita atskleidžia, kad 
brolijos siūlomas grįžimas prie Tradicijos yra vienintelė išeitis iš šiandieninės 
krizės Katalikų Bažnyčioje. 


80 p. Kaina 3 Lt. 


Kun. Karl Stehlin. MILITIA IMMACULATAE 

Knygelė supažindina su šv. Maksimilijono Kolbės įsteigtu Militia Immaculatae 
(MI) judėjimu: jo atsiradimu, istoriniu vystymusi, tikslais ir jų įgyvendinimo 
būdais. Pateikiami originalūs įstatai ir tėvo Maksimilijono pastabos, skirtos MI. 


32 p. Kaina 7 Lt. 


Tėvas Emanuelis. TRAKTATAS APIE BAŽNYČIOS 
TARNYSTĘ 

Žymaus prancūzų klebono, benediktino vienuolio, dvasinio rašytojo patarimai 
broliams kunigystėje, kaip išlaikyti maldos dvasią Bažnyčios tarnystėje. 


Minkštas viršelis, 52 p. Kaina 2 Lt. 


AUKSTYN SIRDIS. Katalikų maldos ir giesmės 

Šv. Mišių (pagal 1962 m. Mišiolą) tekstas lotynų ir lietuvių kalbomis, visos 
žymiausios maldos, litanijos ir pamaldžios praktikos, šimtai lotyniškų ir lietuviškų 
giesmių (daugelis iš jų su natomis), patogi maldų ir giesmių rodyklė. 

Geriausia dovana Pirmosios šv. Komunijos ar Sutvirtinimo proga! 


Net 900 puslapių ant plono popieriaus, kietas viršelis. Kaina 39 Lt. 

NAUJIENA 


Serijos „BAŽNYČIOS MOKYMAS“ IV knyga. 


Modernizmas 
Kietas viršelis, 332 p. Kaina 25 Lt. 


Pateikiami dokumentai: 


Vatikano I Susirinkimas, Dei Filius. Dogminė konstitucija apie katalikų 
tikėjimą 

Leonas XIII, 4eterni Patris. Enciklika apie krikščioniškąją filosofiją 

Pijus X, Pascendi Dominici gregis.Enciklika apie modernistų doktrinas 
Šventoji Oficija, Dekretas Lamentabili. Pagrindinių modernizmo klaidų 
sąrašas ir jų pasmerkimas 

Pijus X, Motu proprio Sacrorum antistitum, įvedantis įstatymus dėl 
modernizmo pavojaus atitolinimo 

Pijus XI, Studiorum ducem. Enciklika, skirta šv. Tomo Akviniečio 
kanonizavimo jubiliejui 

Pijus XII, Humani generis. Enciklika apie kai kurias klaidingas nuomones, 
galinčias sugriauti katalikų doktrinos pamatus 

Priedas, Alta vendita ilgalaikė instrukcija 


Numatoma išleisti: 
«e VISŲ METŲ APMĄSTYMAI 


+ Serijos „BAŽNYČIOS MOKYMAS“ V knyga. Švč. 
Mergelė Marija išganymo darbe“ (Serija bus tęsiama.) 


Knygas siūlome įsigyti Šv. Kazimiero priorate, Birutės g. 1, Kaune. Galima 
užsakyti el. paštu prioratas(ū/fsspx.lt arba telefonu (837) 34 53 57. 


Platinti gerą literatūrą yra svarbus apaštalavimo darbas! 

Liturginis kalendorius 
Liepa 


1 P - Švč. Jėzaus Širdies šventė — I klasė. 
2 Š - Švč. M. Marijos Apsilankymas — II klasė; šv. Proceso ir Martinijono, kank., 
minėjimas. 
3S-— III sekmadienis po Sekminių, — II klasė. 
4 Pr- Eilinė diena - IV klasė. 
5 A- Šv. Antanas Marija Zakarijas, išp. — III klasė. 
6 T — Eilinė diena - IV klasė. 
7 K - Šv. Kirilas ir Metodijus, vyskupai ir išpažinėjai — III klasė. 
Kunigų ketvirtadienis. 
8 P - Šv. karalienė Elzbieta, našlė — III klasė. 
9 Š —Eilinė diena — IV klasė. 
10 S -— IV sekmadienis po Sekminių, - II klasė. 
11 Pr- Šv. Pijus I, pop. ir kank. — III klasė. 
12 A — Šv. Jonas Gualbertis, abatas — III klasė. Vilniaus arkiv.: Šv. Bonifacas 
(Brunonas), vysk. ir kank., II arkiv. globėjas — II klasė. 
13 T — Eilinė diena — IV klasė. 
14 K - Šv. Bonaventūra, vysk., išp. ir Bažn. mok. — III klasė. 
15 P - Šv. imperatorius Henrikas, išp. — III klasė. 
16 Š - Eilinė diena — IV klasė; Karmelio Kalno Švč. M. Marijos min. (Marija 
Škaplierinė). 
17 S— V sekmadienis po Sekminių, — II klasė. 
18 Pr- Šv. Kamilas Lelietis, išp. — III klasė. 
19 A- Šv. Vincentas Paulietis, išp. — III klasė. 
20 T — Šv. Jeronimas Emilijanis, išp. — III klasė; šv. Margaritos, merg. ir kank., 
minėjimas. 
21 K — Šv. Laurynas Brunduzietis, išp. ir Bažn. mok. — III klasė; šv. Praksedos, 
merg., minėjimas. 
22 P - Šv. Marija Magdalena, atgailautoja — III klasė. 
23 Š- Šv. Apolinaras, vysk. ir kank. — III klasė; šv. Liborijaus, vysk. ir išp., min. 
24 S- VI sekmadienis po Sekminių, — II klasė. 
25 Pr — Šv. Jokūbas, apaštalas — II klasė. 
26 A- Šv. Ona, Švč. M. Marijos Motina — II klasė. 
27 T — Eilinė diena - IV klasė; šv. Pantaleono, kank., minėjimas. 
28 K — Šv. Nazarijus ir Celsas, kankiniai, Viktoras I, pop. ir kank. bei Inocentas I, 
pop. ir išp. — III klasė. 
29 P - Šv. Morta, merg. — III klasė; šv. Felikso, Simplicijaus, Faustino ir Beatričės, 
kank., minėjimas. 
30 Š- Eilinė diena — IV klasė; šv. Abdono ir Seneno, kank., minėjimas. 
31 S — VII sekmadienis po Sekminių, — II klasė. 

Rugpjūtis 
1 Pr Šv. Makabėjų, kank., minėjimas. 
Porciunkulės atlaidai. Bazilikos, katedros, parapinės ar pranciškonų bažnyčios 
aplankymas - vis. atl. 
2 A- Šv. Alfonsas Marija Liguoris, vysk., išp. ir Bažn. mok. — III klasė. 
3 T - Eilinė diena - IV klasė. 
4K - Šv. Dominykas, išp. — III klasė. 
Kunigų ketvirtadienis. 
5 P - Šv. Marijos Snieginės bazilikos pašventinimas — III klasė. 
Švč. Jėzaus Širdies penktadienis. 
6 Š — Mūsų Viešpaties Jėzaus Kristaus Atsimainymas - II klasė; šv. Siksto II, pop., 
Felicisimo ir Agapito, kank., minėjimas. 
Nek. Marijos Širdies šeštadienis. 
S — VIII sekmadienis po Sekminių, — II klasė. 
8 Pr— Šv. Jonas Marija Vianėjus, išp. — III klasė. 
9 A- Šv. Lauryno vigilija — III klasė; šv. Romano, kank., minėjimas. 
10 T - Šv. Laurynas, kank. — II klasė. 
11 K- Eilinė diena - IV klasė; šv. Tiburcijaus ir Zuzanos, merg., kank., min. 
12 P- Šv. Klara, merg. — III klasė. 
13 Š - Eilinė diena — IV klasė; šv. Ipolito ir Kasijono, kank., minėjimas. 
14 S - IX sekmadienis po Sekminių, — II klasė. 
15 Pr - Švč. M. Marijos Ėmimas į dangų (Žolinė) - I klasė. - Privaloma šventė. 
16 A- Šv. Joakimas, Švč. M. Marijos Tėvas, išp. — II klasė. 
17 T - Šv. Hiacintas (Jackus), išp. — III klasė. 
18 K - Eilinė diena — IV klasė; šv. Agapito, kank., minėjimas. 
19 P - Šv. Jonas Eudas, išp. — III klasė. 
20 Š - Šv. Bernardas, abatas, išp. ir Bažn. mok. — III klasė. 
21 S - X sekmadienis po Sekminių — II klasė. 
22 Pr - Švč. M. Marijos Nekaltoji Širdis — II klasė. 
23 A- Šv. Pilypas Benetis, išp. — III klasė. 
24 T - Šv. Baltramiejus, apaštalas — II klasė. 
25 K — Šv. karalius Liudvikas, išp. — III klasė. 
26 P - Eilinė diena — IV klasė; šv. Zefirino, pop. ir kank., min. Vilniaus arkiv.: šv. 
Kazimiero, arkiv. globėjo, relikvijų perkėlimas — II klasė. 
27 Š - Šv. Juozapas Kalasantas, išp. — III klasė. 
28 S- XI sekmadienis po Sekminių — II klasė. 
29 Pr — Šv. Jono Krikštytojo Nukirsdinimas — III klasė. 
30 A- Šv. Rožė Limietė, merg. — III klasė; šv. Felikso ir Adaukto, kank., min. 
31 T - Šv. Raimundas Nonatas, išp. — III klasė. 

Pamaldų tvarka 


Kaunas 
Gailestingumo Motinos koplyčia 
Birutės g. 1, įėjimas iš Vaidoto g. (prie Panemunės troleibusų žiedo). 


Sekmadieniais: 
9.00 Švč. Sakramento adoracija. 
10.00 Giedotinės šv. Mišios, po jų — katechezė. 


Šiokiadieniais: 
I- V: 7.15 Šv. Mišios* / 18.15 Rožančius (IV: 18.00 
Švč. Sakramento adoracija) / 19.00 šv. Mišios. 
VI: 
8.15* / 9.00 Šv. Mišios. 


* Šių Mišių gali nebūti, prašome iš anksto pasiteirauti tel. 8-618—12953. 
Išpažintį galima atlikti iki Rožančiaus (vakarinių pamaldų), 
šeštadienį ir sekmadienį — iki rytinių šv. Mišių, taip pat kitu laiku 
paprašius kunigo. 


Nuo kovo mėn. pamaldos vakare prasidės viena valanda vėliau. 


Šiauliai 
Šv. Juozapo namai 
Tilvikų g. 12 
Sekmadieniais: 
16.30 Rožančius 


17.00 Giedotinės šv. Mišios 
Išpažintį galima atlikti iki 16.50 val. 


Galima susitarti dėl kitų sakramentų, ligonių aplankymo ir katekizmo 


pamokų. Tel: 8-618—12953. 


Šv. Kazimiero prioratas 
Birutės g. 1, LT-45320 Kaunas 
Tel: (8-37) 345357 
Tel./Faksas: (8—37) 749563 
Mob.: 8-618-12953 
El. paštas: prioratas(Ofsspx.lt 
Interneto svetainė: www.fsspx.lt 
Mūsų sąskaitos AB „Citadele“ banke: 
Tėvo Damiano de Veusterio labdaros ir paramos fondas: 
a.s.: LT44 7290 0000 0170 0223 (aukoms) 
VšĮ „LAETITIA“: 
a.s.: LT71 7290 0000 0170 0222 (knygoms) 
Mūsų darbai remiasi jūsų pagalba. Dėkojame jums! 


